ایسپانیادا، کاتالونیا اؤزارک یؤنتیمینین حکومت باشقانی کیم تورا، یئنی مرکزی حوکومتین قورولماسینا دستک وئرمه‌لری اوچون "باغیمسیزلیق رفراندومو"نو شرط قویدو.
تورا، گلن هفته‌نین اولین‌ده مجلیس‌ده باشلایاجاق گۆون‌اویو دانیشیقلاری اؤنجه‌سین‌ده ایسپانیا باشباخانی و سوسیالیست ایشچی پارتیسینین لیدئری پدرو سانچزه، کاتالون قزئتی لا وانگواردیا واسطه‌سیله آچیق مکتوب گؤندردی.
لا وانگواردیادا یاییملانان "سیزی اوزاغا باخماغا دعوت ائدیره‌م. پدرو سانچزه آچیق مکتوب" باش‌لیق‌لی یازی‌سین‌دا تورا، حکومت قورماق اوچون پارلماندا یئترلی اکثریتی تامین ائتمه‌دن گۆون‌اویونا گئده‌جک سانچزه دستک وئرمه‌لری اوچون بعضی شرطلر ایر‌لی سوردو.
کاتالونیانین ایسپانیادان آیریلماق اوچون طلب ائتدیگی باغیمسیزلیق خالق‌اویلاماسینا ایشاره ائد‌ن تورا، سانچزدن "سؤزون کاتالونیا خالقینا وئریلمه‌سینی ساغلایاجاق بیر تکلیف گتیرمه‌سینی و دیالوگ ماساسینا قاییتماسینی" ایسته‌دی.
تورا، طلبلری ایله باغلی چؤزوم اوچون سیاسی بیر آددیم آتیلماماسی حالین‌دا حکومتین گۆون‌اویلاماسیندا "یوخ" اویو وئره‌جکلرینی بیلدیردی.
بو آرادا تورانین مکتوبون‌دا، سانچزه خطابا "هم سیز، هم ده من بیر ایلد‌ن آرتیق بیر مدت‌دیر اؤز اؤلکه‌لریمیزین باشقانلاری اولدوق" ایفاده‌سینی ایشله‌د‌رک ایسپانیا باشباخانی ایله کاتالونیا اؤزارک حکومت باشقانینی عینی سیاسی سویه‌ده گؤسترمه‌سی دقت چکدی.
اؤته یاندان، ایسپانیا باشباخان یاردیمچیسی کارمن کالو، ژورنالیستلره وئردیگی آچیقلامادا، تورانین رفراندومو طلبینی گئچمیش‌ده اولدوغو کیمی ایندی ده رد ائتدیکلرینی، بئله بیر قونونون مذاکیره ائدیله‌بیلمه‌یه‌جگینی وورغولادی.
